Von Richthofen and Brown

***Von Richthofen and Brown*** (títol orichinal en anglés, en aragonés ***Von Richthofen y Brown***, estrenada en Aragón con o títol en castellano d***'El barón rojo***, en aragonés ***O barón royo***) ye una cinta de cine biografico belico de cine estausunidense centrada en a figura de Manfred von Richthofen. Dirichida por Roger Corman seguntes un guión orichinal de John William Corrington y Joyce Hooper Corrington, con una banda sonora orichinal d'Hugo Friedhofer, una producción cinematografica de Gene Corman ta la suya productora cinematografica *[[The Corman Company]]*, conta con un elenco d'o cual en fan parte, entre d'atros, os actors John Phillip Law, Don Stroud, Barry Primus, Corin Redgrave, Karen Huston, Hurd Hatfield, Stephen McHattie, Brian Foley, Robert La Tourneaux, Peter Masterson, David Weston, Tom Adams, Seamus Forde, Maureen Cusack, Ferdy Mayne y Lorraine Rainer.

Como s'ha dito, la cinta conta la vida d'o piloto de l'aviación de caza de l'exercito alemán *[[Manfred von Richthofen]]* mientres a Primera Guerra Mundial, dende que plega enta una unidat d'avions baixo lo mando d*'[[Oswald Boelcke]]* dica la suya muerte. En plegar en a unidat, conoix a los pilotos que en fan parte, en destacando *[[Werner Voss]]*, *[[Ernst Udet]]* y *[[Hermann Göring]]*. En a suya primara epoca recibe los consellos de *Boelcke*. Simultaniament, a unidat de l'exercito britanico baixo lo mando de Lanoe Hawker con qui combaten os alemans recibe a *[[Roy Brown]]*, un canadiense que se troba bien luent d'as concepcions caballerescas que predominan mesno en as filas d'os pilotos alemans que en as filas de l'exercito britanico y que bien luego topa coon os suyos companyeros. A tamas d'ixo, *Brown* consigue derribar y matar a *Boelcke* en un combat aerio y cuan o mando alemán busca un succesor ta mandar a escuadrilla, dubdan entre *Göring* y *von Richtofen*, decidindo-se finalment por iste zaguero. Cuan *von Richtofen* recibe la orden de pintar os suyos avions con colors multicolors ta dificultar a suya identificación, la interpreta a la suya traza y decide pintar de colors bien visibles a los suyos avions, en pintano lo suyo d'una bien vistosa color roya. Cuan *Brown* consigue imposar as suyas formas de combatir en as filas britanicas, istos atacan l'aerodromo alemán, en destruyindo l'hespital d'a base aeria. Chusto immediatament dimpués de l'ataque que ha destruyiu los suyos avions, os alemans reciben nuevos avions y los fan servir ixa mesma tarde ta tornar l'ataque a la base aeria britanica. En l'ataque, *Göring* ataca a personal medico britanico y *von Richthofen* li recrimina. Taniientres, mesmo en un que en atro bando la guerra se fa cada vegada mas cruel y no deixa espacio ta actituz caballerescas. Cuan proposan a *von Richthofen* retirar-lo d'o frent ta evitar a suya muerte en combate iste se niega, y qui accepta lo puesto que li han ufriu ye *Göring*. A la vegada, mientres istos escaicimientos *Brown* s'ha convertiu en un as de l'aviación d'o suyo campo y bien luego plegará lo combat entre toz dos ases.

A cinta s'ambienta en os anyos 1914 a 1918 en Alemanya y Francia mientres a Primera Guerra Mundial, y las suyas escenas se filmoron en Dublín (condau de Dublín) y un aerodromo en Leixlip (condau de Cill Dara) en Irlanda.

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos

*  ''Von Richthofen and Brown'' en Internet Movie Database.
*  ''Von Richthofen and Brown'' en TCM Movie.
*  ''Von Richthofen and Brown'' en Letterboxd.